CELEX: 32015D1010
Language: hr
Date: 2014-11-18 00:00:00
Title: Odluka Vijeća (EU) 2015/1010 od 18. studenoga 2014. o potpisivanju i privremenoj primjeni Protokola uz Euro-mediteranski sporazum o pridruživanju između Europske zajednice i njezinih država članica, s jedne strane, i Libanonske Republike, s druge strane, kako bi se uzelo u obzir pristupanje Republike Bugarske i Rumunjske Europskoj uniji

27.6.2015   
            
            
               HR
            
            
               Službeni list Europske unije
            
            
               L 162/1
            
         ODLUKA VIJEĆA (EU) 2015/1010
   od 18. studenoga 2014.
   o potpisivanju i privremenoj primjeni Protokola uz Euro-mediteranski sporazum o pridruživanju između Europske zajednice i njezinih država članica, s jedne strane, i Libanonske Republike, s druge strane, kako bi se uzelo u obzir pristupanje Republike Bugarske i Rumunjske Europskoj uniji
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 217., u vezi s člankom 218. stavkom 5,
   uzimajući u obzir Akt o pristupanju iz 2005., a posebno njegov članak 6. stavak 2.,
   uzimajući u obzir prijedlog Europske komisije,
   budući da:
   
               (1)
            
            
               Vijeće je 23. listopada 2006., u ime Europske zajednice i njezinih država članica, ovlastilo Komisiju da u pregovorima dogovori protokole o izmjeni sporazuma sklopljenih između Europske zajednice i njezinih država članica, s jedne strane, te trećih zemalja, s druge strane, kao što je Euro-mediteranski sporazum o pridruživanju između Europske zajednice i njezinih država članica, s jedne strane, i Libanonske Republike, s druge strane (1), kako bi se uzelo u obzir pristupanje Republike Bugarske i Rumunjske Europskoj uniji.
            
         
               (2)
            
            
               Pregovori s Libanonskom Republikom su u međuvremenu dovršeni.
            
         
               (3)
            
            
               Tekstom Protokola uz Euro-mediteranski sporazuma o pridruživanju između Europske zajednice i njezinih država članica, s jedne strane, i Libanonske Republike, s druge strane, kako bi se uzelo u obzir pristupanje Republike Bugarske i Rumunjske Europskoj uniji (dalje u tekstu „Protokol”) predviđa se, u članku 8. stavku 2., privremena primjena Protokola prije njegova stupanja na snagu.
            
         
               (4)
            
            
               Protokol bi stoga trebalo potpisati i privremeno primjenjivati do dovršetka postupaka potrebnih za njegovo sklapanje,
            
         DONIJELO JE OVU ODLUKU:
   Članak 1.
   Potpisivanje Protokola uz Euro-mediteranski sporazum o pridruživanju između Europske zajednice i njezinih država članica, s jedne strane, i Libanonske Republike, s druge strane, kako bi se uzelo u obzir pristupanje Republike Bugarske i Rumunjske Europskoj uniji odobrava se u ime Unije i njezinih država članica, podložno sklapanju navedenog Protokola.
   Tekst Protokola priložen je ovoj Odluci.
   Članak 2.
   Predsjednika Vijeća ovlašćuje se da odredi jednu ili više osoba ovlaštenih za potpisivanje Protokola u ime Unije i njezinih država članica.
   Članak 3.
   Protokol se, podložno uvjetu recipročnosti, privremeno primjenjuje od dana koji je u njemu predviđen do dovršetka postupaka potrebnih za njegovo sklapanje.
   Članak 4.
   Ova odluka stupa na snagu na dan donošenja.
   
      Sastavljeno u Bruxellesu 18. studenoga 2014.
      
         
            Za Vijeće
         
         
            Predsjednik
         
         S. GOZI
      
   
   
      (1)  SL L 143, 30.5.2006., str. 2.